Martina Filjak

**Martina Filjak** (Zagreb, 14. prosinca 1978.) je hrvatska pijanistica, kći pijanista Ranka Filjka.

## Biografija
Školovala se na konzervatoriju u Beču, Muzičkoj akademiji u Zagrebu u klasi Vladimira Krpana, *Hochschule für Musik und Theater* u Hannoveru, te na prestižnoj *Como Piano Academy*. Dobitnica je brojnih domaćih i međunarodnih priznanja. 2007. godine, osvojila je 5. mjesto u završnici međunarodnog natjecanja *Ferruccio Busoni* u Bolzanu a potom i 1. nagradu na natjecanju *Viotti* u talijanskom Vercelliju. 2008. nagrađena je 5. nagradom na natjecanju *UNISA* u Pretoriji u Južnoafričkoj Republici te 1. nagradom i zlatnom medaljom na natjecanju *Maria Canals* u Barceloni. Iste godine, u Hrvatskoj je primila nagrade *Milka Trnina* Hrvatskog društva glazbenih umjetnika , *[[Nagrada "Vladimir Nazor"|Vladimir Nazor]]* Ministarstva kulture za izvedbe Brahmsovog 1. koncerta i Kelemenovog 1. koncerta te *[[Orlando (nagrada)|Orlando]]* za nastup na Dubrovačkim ljetnim igrama. U kolovozu 2009. dobiva 1. nagradu i niz specijalnih priznanja na međunarodnom natjecanju u Clevelandu.

Budući nastupi 2009. i 2010. uključuju gostovanja uz *Bilbao Symphony Orchestra*, *Moscow State Symphony Orchestra*, *Orchestra Sinfonica di Savona*, *Tenerife Symphony Orchestra*, *Torino Philharmonic Orchestra*, *Zagrebačku Filharmoniju*, *Cantus ansambl*, *Simfonijski orkestar HRT-a* te nastupe u prestižnim dvoranama poput *Konzerthaus* u Berlinu, *Musikverein* u Beču, *Salle Cortot* u Parizu , *Carnegie Hallu* u New Yorku . U 2010. godini, predviđen je izlazak debitantskog albuma za tvrtku *Naxos*.

## Diskografija
*2001. – album »Piano passionato« / Martina Filjak / Tutico Classic
*2011. – CD »Antonio Soler: Keyboard Sonatas Nos. 1–15« / Martina Filjak, Piano / Naxos Records 
*2013. – CD »Robert Schumann: Andante and Variations Op. 46« / Jan Vogler, Christian Poltéra (Cellos), Juho Pohjonen, Martina Filjak (Pianos), Johannes Dengler (Horn) / SONY Classical

## Nagrade i priznanja
* 1993. – nagrada Mladi glazbenik godine Zagrebačke filharmonije
* 1998. – nagrada Hrvatske glazbene mladeži
* 2005. – počasna nagrada natjecanja *Animato* u Parizu 
* 2007. – peta nagrada u finalu međunarodnoga pijanističkoga natjecanja *Ferruccio Busoni* u Bozenu
* 2007. – prva nagrada na međunarodnom pijanističkom natjecanju *Gian Battista Viotti* u Vercelliu
* 2008. – godišnja nagrada Vladimir Nazor Ministarstva kulture RH za 2007. godinu
* 2008. – nagrada Milka Trnina Hrvatskoga društva glazbenih umjetnika za 2007. godinu
* 2008. – prva nagrada i *Zlatna medalja* na međunarodnom pijanističkom natjecanju *Maria Canals* u Barceloni
* 2008. – nagrada Orlando za glasovirski recital u atriju Kneževa dvora u Dubrovniku
* 2009. – prva nagrada i *Zlatna medalja* i nekoliko posebnih priznanja na međunarodnom pijanističkom natjecanju u Clevelandu
* 2009. – odlikovanje Red hrvatskog pletera za iznimna glazbena postignuća
* 2013. – nagrada Judita za najbolje umjetničko postignuće na 59. Splitskom ljetu

## Izvori

## Vanjske veze
### Sestrinski projekti

### Mrežna sjedišta
*Martina Filjak – službene stranice   
*Columbia Artists Management – Instrumentalists: Martina Filjak 
*The International Keyboard Institute & Festival: Martina Filjak  
*Ferruccio Busoni International Piano Competition   
*Gian Battista Viotti International Music Competition, Vercelli   
*Concours International de Musique Maria Canals, Barcelona: Martina Filjak – First Prize   **(<small>kasteljanski</small>)**  
*Cleveland International Piano Competition: Past Competition Medalists - Martina Filjak  
*Naxos Records: Martina Filjak